*Dette dokumentet inneholder forklaringer på nye eller forbedrede teknologier ved denne modellen*

**Innebygd elektronisk søker**

PowerShot G5 X er utstyrt med en stor (0,39 type) innebygd elektronisk søker (EVF). Søkeren har 100 prosent dekning, slik at området som vises i søkeren, har samme bildevinkel som bildet. Dette gjør at du får nøyaktig den komposisjonen du hadde tenkt. OLED med høy oppløsning og 2,36 millioner punkter gjengir et stort fargespekter og høy kontrast, og det gjøres ørsmå justeringer slik at det blir minimalt avvik mellom fargene som vises i søkeren, og det endelige resultatet. Videre sørger rask oppdateringsfrekvens på 120 bps for at den elektroniske søkeren fint kan brukes til å følge motiver.

Den elektroniske søkeren er plassert vinkelrett på den optiske aksen, slik at det er mulig å peke kameraet på en naturlig måte, mens et 22 mm øyestykke gjør det enkelt å bruke søkeren for brillebrukere.

Informasjon, som opptaksprogram og andre viktige eksponeringsinnstillinger, kan tilpasses for visning nederst i søkeren, slik at det blir mindre overlapping av søkerbildet og enklere å konsentrere seg om fotograferingen.